S^I^CTISSIMI UOMINI I^fOSTRI 

PII 

DIVINA PROVIDENTIA 

VAPJE IX. 

EPISTOLA ENCYCLICA 

AD OMNES PATRIARCHAS, PRIMATES 



nOMK 

TTPIS REV. CAM. AP08T. 
APVD SALVIVCCIOS 

1846 


Digitized by Googie 


PIVS PP. IX. 


VENERABILES FRATRES 
SALYTEM ET APOSTOLICAM BENEDICTIONEM 


C^ui pluribus jam abhinc annis una Vobiscum, Vene- 
rabiles Fralres, episcopale munus plenum laboris, plenum 
sollicitudinis pro viribus obire, ac Dominici gregis pariem 
curae Nostrae commissam pascere nitebamur in montibus 
Israel , in rivis et pascuis uberrimis, ecce ob mortem cla- 
rissimi Praedecessoris Nostri Gregorii XVI, cujus certe 
memoriam, atque illustria et gloriosa facta aureis notis in- 
scripta in Ecclesiae fastis semper admirabitur posteritas, 
praeter omnem opinionem cogitationemque Nostram, arcano 
divinae Providentiae consilio, ad Summum Pontificatum, non 
sine maxima animi Nostri perturbatione ac trepidatione 
evecti fuimus. Etenim si semper grave admodum et peri- 
culosum Apostolici ministerii onus merito est habitum atque 
habendum, hisce quidem difficillimis christianae reipiiblicae 
temporibus vei maxime formidandum. Itaque infirmitatis No- 
strae probe conscii, et gravissima supremi Aposlolalus of- 
ficia, in tanta praesertim rerum vicissitudine, considerantes 
tristitiae et lacrimis Nos plane tradidissemus, nisi omnem 
spem poneremus in Deo salutari Nostro, qui numquam de- 
relinquit sperantes in Eo, quique, ut potentiae suae virtu- 
tem ostendat, ad suam regendam Ecclesiam infirmiora iden- 
tidem adhibet, quo magis magisque omnes cognoscant Deum 
ipsum esse, qui Ecclesiam admirabili sua providentia guber- 
nat atque tuetur. Illa etiam consolatio Nos vehementer su- 
stentat, quod in animarum salute procuranda Vos socios ct 

adjutores habearaos, Venerabiles Fratres, qui in sollicitudi- 
nis Nostrae partem vocati, omni cura et studio ministerium 
vestrum implere, ac bonum certamen certare contenditis. 
Hinc ubi primum in sublimi bac Principis Apostolorum 
Catbedra, licet immerentes, collocati in persona lleati Petri 
gravissimum munus ab ipso aeterno Pastorum Principe di- 
vinitus tributum accepimus pascendi ac regendi non solum 
agnos, universum scilicet Cbristianum populum, verum etiam 
oves, boc est Antistites, nibil certe Nobis potius, nibil opta- 
bilius fuit, quam ut intimo caritatis affectu Vos omnes al- 
loqueremur. Quamobrem vix dum ex more institutoque 
Decessorum Nostrorum in Nostra Lateranensi Basilica Sum- 
mi Pontificatus possessionem suscepimus, nulla interposita 
mora bas ad Vos Litteras damus, ut eximiam vestram ex- 
citemus pietatem, quo majore usque alacritate, vigilantia, 
contentione custodientes vigilias noctis super gregem curae 
vestrae commissum, atque episcopali robore et constantia 
adversus teterrimum bumani generis bostem dimicantes, ve- 
luti boni milites Cbristi Jesu, strenue opponatis murum pro 
Domo Israel. 

Neminem vestrum latet. Venerabiles Fratres, bac no- 
stra deploranda aetate acerrimum ac formidolosissimum con- 
tra catholicam rem universam bellum ab iis hominibus con- 
flari, qui nefaria inter se societate conjuncti, sanam non 
sustinentes doctrinam, atque a veritate auditum avertentes, 
omnigena opinionum portenta c tenebris eruere, caque to- 
lis viribus exaggerare, atque in vulgus prodere ct disse- 
minare contendunt. Horrescimus quidem animo ct acerbis- 
simo dolore conlicimur, cum omnia errorum monstra, ct va- 
rias inultiplicesque nocendi artes, insidias, machinationes 
mente recogitamus, quibus hi veritatis et lucis osores, et 
jieritissimi fraudis artifices omne pietatis, justitiae, honesta- 
tis studium in omnium animis restinguere, mores corrum- 
pere, jura quaeque divina et biimana jiertiirbare, catholi- 
cam religionem, civilemqiie societatem convellero, labefa- 

clarc, immo, si fieri nmqaam posset, funditus ererlere com- 
moliuntur. Noscitis enim, Venerabiles Fratres, hos infen- 
sissimos Christiani nominis hostes, caeco quodam insanientis 
impietatis impetu misere raptos, eo opinandi temeritate pro- 
gredi, Ut inaudita prorsus audacia aperien/cs os suumm blasphe- 
mias ad Deum (1) palam publiccquc edocere non erubescant, 
commentitia esse, et hominum inventa sacrosancta nostrao 
religionis mysteria, catholicae Ecclesiae doctrinam humanae 
societatis bono et commodis adversari, ac vcl ipsum Christum 
et Deum ejurare non extimescant. Et quo facilius populis 
illudant, atque incautos praesertim et imperitos decipiant, 
ct in errores secum abripiant, sibi unis prosperitatis vias 
notas osse comminiscuntur, sibiqUe philosophorum nomen ar- 
rogare non dubitant, perinde quasi philosophia, quae tota 
in naturae veritate investiganda versatur, ea respuere de- 
beat, quae supremus ct elementissimus ipse totius naturao 
auctor Deus singulari beneficio et misericordia hominibus 
manifestare est dignatus, ut veram ipsi felicitatem et salu- 
tem assequantur. Hinc praepostero sane et fallacissimo argu- 
mentandi genere numquam desinunt humanae rationis vim, ct 
excellentiam appellare, extollere contra sanctissimam Christi 
fidem, atque audacissime blaterant, eam humanae refragari 
rationi. Quo certe nihil dementius, nihil magis impium, nihil 
contra ipsam rationem magis repugnans fingi, vel excogi- 
tari potest. Etsi enim fidos sit supra rationem, nulla tamen 
vera dissensio, nullumqtic dissidium inter ipsas inveniri 
umquara potest, cum ambae ab uno codemque immutabi- 
lis aeternaeque veritatis fonte Deo Optimo Maximo orian- 
tur, atque ita sibi mutuam opem ferant, ut recta ratio 
fidei veritatem demonstret, tueatur, defendat; fides vero ra- 
tionem ab omnibus erroribus liberet, camque divinarum re- 
rum cognitione mirifice illustret, confirmet atque perficiat. 
Neque minori certe fallacia. Venerabiles Fratres, isti divi- 
nae revelationis inimici humanum progressum summis lau- 
(I) Apocalyp. XIII. 6. 

(lihus cffirronlos. in rnlholicain religionem Icmorario plane, 
ac sacrilego ausu illum inducere vellent, perinde ac si ipsa 
religio non Dei, sed hominum opus esset, aut philosophi- 
cum aliquod inventum, quod humanis modis perfici queat. 

In istos tam misere delirantes percommode quidem cadit, 
quod Tertullianus sui temporis philosophis merito exprobra- 
l)at : qui Stoicum, et Platonicum, et Dialecticum Christianismum 
protulerunt (\). Et sane cum sanctissima nostra religio non ab 
humana ratione fuerit inventa, sed a Deo hominibus clemen- 
tissime patefacta, tum quisque vel facile intelligit, religio- 
nem ipsam ex ejusdem Dei loquenlis auctoritate omnem 
suam vim acquirere, neque ab humana ratione deduci aut 
perfici umquam posse. Humana quidem ratio, ne in tanti 
momenti negotio decipiatur et erret, divinae revelationis fa- 
ctum diligenter inquirat oportet, ut certo sibi constet Deum 
esse loquutum, ac Eidem, quemadmodum sapientissime docet 
Apostolus, rationabile obsequium exhibeat (2). Quis vero 
ignorat, vel ignorare potest omnem Deo loquenti fidem esso 
habendam, niiiilque rationi ipsi magis consentaneum esse, 
quam iis acquiescere firraiterque adhaerere, quae a Deo, 
qui nec falli nec fallere potest, revelata esse constiterit ? 

Sed quam mulla, quam mira, quam splendida praesto 
sunt argumenta, quibus humana ratio luculentissime evinci 
omnino debet, divinam esse Christi religionem, cl omne dog- 
matum nostrorum principium radicem desuper ex caelorum Do- 
mino accepisse (f3) , ac proptcrca nihil fide nostra certius , 
nihil securius, nihil sanctius extare, et quod firmioribus in- 
nitatur principiis. Haec scilicet fides vitae magistra, salutis 
index, viliorum omnium expultrix, ac virtutum fecunda pa- 
rens et altrix, divini sui auctoris cl coiisiimmatoris Christi 
Jesu nativitate, vita, morte, resurrectione, sapientia, prodi- 
giis, vaticinationibus conlirmala, supernae doctrinae luce 

(i) Ti’rtull. He |iraPscri|i|. raji. VIII. 

(i) Ad «oin. XIII. I. 

(i) S. Jttani. (;iins(i,.t. llnnul 1. in Ifai. 

undique refulgens, ac caclcslium divitiarum ditata thesau- 
ris, tot Prophetarum praedictionibus, tot miraculorum splen- 
dore , tot Martyrum constantia , tot Sanctorum gloria vel 
maxime clara et insignis, salutares proferens Christi leges , 
ac majores in dies ex crudelissimis ipsis persecutionibus 
vires acquirens universum orbem terra marique, a solis ortu 
usque ad occasum, uno Crucis vexillo pervasit, atque ido- 
lorum profligata fallacia, errorum depulsa caligine, trium- 
phatisque cuj usque generis hostibus, omnes populos, gentes, 
nationes utcumque immanitate barbaras, ac indole, mori- 
bus, legibus, institutis diversas divinae cognitionis lumine 
illustravit, atque suavissimo ipsius Christi jugo subjecit , 
annuntians omnibus pacem, annuntians bona. Quae certe 
omnia tanto divinae sapientiae ac potentiae fulgore undi- 
que collucent, ut cujusque mens et cogitatio vel facile in- 
telligat Christianam fidem Dei opus esse. Itaque humana ra- 
tio ex splendidissimis hisce, aeque ac firmissimis argumen- 
tis clare aperteque cognoscens Deum ejusdem fidei aucto- 
rem existere, ulterius progredi nequit, sed quavis difficul- 
tate ac dubitatione penitus abjecta atque remota , omne 
eidem fidei obsequium praebeat oportet, cum pro certo ha- 
beat a Deo traditum esse quidquid fides ipsa hominibus cre- 
dendum, et agendum proponit. 

Atque hinc plane apparet in quanto errore illi etiam 
versentur, qui ratione abutentes, ac Dei eloquia tamquam hu- 
manum opus existimantes, proprio arbitrio illa explicare, in- 
terpretari temere audent, cum Deus Ipse vivam constituerit 
auctoritatem, quae verum Icgitimumquc caelestis suae reve- 
lationis sensum doceret, constabiliret, omnesque controversias 
in rebus fidei, et morum infallibili judicio dirimeret, nc fideles 
circumferantur omni vento doctrinae in nequitia hominum ad 
circumventionem erroris. Quae quidem viva et infallibilis au- 
ctoritas in ea tantum viget Ecclesia, quae a Christo Domino 
supra Petrum totius Ecclesiae Caput, Principem et Pastorem, 
cujus fidem numquuiii defecturam promisit, aedificata suos 

legilimos scmpcr babel Ponlilices sine inlcrmissioiic ab ipso 
Petro duceutes originem in ejus Cathedra collocatos, ct ejus- 
dem etiam doctrinae, dignitatis, honoris ac potestatis haeredes 
ct vindices. Et quoniam ubi Petrus ibi Ecclesia (I), ac Petrus 
per Romanum Pontificem loquitur (2) , ct scmpcr in suis 
successoribus vivit, ct judicium cxcrcct (3), ac praestat 
quaerentibus fidei veritatem (4) , iccirco divina eloquia eo 
plane sensu sunt accipienda, quem tenuit ac tenet haec 
Romana Reatissimi Petri Cathedra, quae omnium Ecclesia- 
rum mater ct magistra (5), fidem a Christo Domino tradi- 
tam, integram inviolatamque semper servavit, camque fide- 
les edocuit, omnibus ostendens salutis semitam, ct incorru- 
ptae veritatis doctrinam. Haec siquidem principalis Ecclesia, 
,undc unitas Sacerdotalis exorta (6) , haec pietatis metropo- 
lis, in qua est integra christianac religionis ac perfecta so- 
liditas (T) , in qua scmpcr Apostolicac Cathedrae viguit Prin- 
cipatus (8), ad quam propter potiorem principalitatem nccesse 
est omnem convenire Ecclesiam, hoc est qui sunt uiidique 
fcdclcs (0), cum qua quicumque non colligit, spargit (10). Nos 
igitur, qui inscrutabili Dei judicio in hac veritatis Cathedra 
collocati sumus, egregiam vestram pietatem vehementer in 
Domino excitamus, Venerabiles Fratres, ut omni sollicitudine 
ct studio fideles curae vestrae concreditos assidue monere, 
exhortari connitamini, ut hisce principiis firmiter adhacreu- 
tes, numquam se ab iis decipi, ct in errorem induci patian- 
tur, qui abominabiles facti in studiis suis humani progres- 

(1) 8. Anibros. In Psat. 40. 

(2) Concil. Chaiccd. Act. 2. , 

(3) Synod, Ephea. Act. .3. 

(4) S. Petr. Chrysol. EpLst, ad Eiitirh. 

(5) Concil. Trid. Sess. VII. de Baplia. 

(6) 8. Cyprian. Epi*t. 55. ad Cornei. Pontif. 

(/} Litter. Synod. Joann. Constanlinop. ad Horinitd. Ponlif. ct 
Sozom. Hi.slor, Lib. 3. Cap. 8. 

(8) 8. Augiist. Epist. 162. 

(0) 8. Irenaeus Lib. 3. contra haoresei; cap. 3. 

(iQ) S. Uieronym. Epiati ad Damas. Pontif. 

sus ohlcntu fidora destruere, eamque rationi impie subjicere 
ac Dei eloquia invertere contendunt, sumniamque Deo ipsi 
injuriam inferre non reformidant, qui caelesti sua religione 
hominum bono atque saluti clementissime consulere est 
dignatus. 

Jam Tero probe noscitis. Venerabiles Fratres, alia er- 
rorum monstra et fraudes, quibus liujus saeculi filii catho- 
licam religionem, et divinain Ecclesiae auctoritatem, ejus- 
que leges acerrime oppugnare, et tum sacrae, tum civilis 
potestatis jura conculcare conantur. Huc spectant nefariae 
molitiones contra hanc Romanam Beatissimi Petri Cathe- 
dram, in qua Christus posuit inexpugnabile Ecclesiae suae 
fundamentum. Huc clandestinae illae sectae e tenebris ad rei 
tum sacrae, tiim publicae exitium et vastitatem emersae, atque 
a Romanis Pontificibus Decessoribus Nostris iterato anathe- 
mate damnatae suis Apostulicis Litteris (1), quas Nos Aposto- 
licac Nostrae potestatis plenitudine confirmamus, et dili- 
gentissime servari mandamus. Hoc volunt vaferrimae Bibli- 
cac societates, quae veterem haereticorum artem renovan- 
tes, divinarum Scripturarum libros contra sanctissimas Ec- 
clesiae regulas vulgaribus quibusque linguis translatos, ac 
perversis saepe explicationibus interpretatos, maximo exem- 
plarium numero, ingentique expensa omnibus cujiisqiie ge- 
neris hominibus etiam rudioribus gratuito impertiri, obtru- 
dere non cessant, ut divina traditione. Patrum doctrina, et 
catholicae Ecclesiae auctoritate rejecta, omnes eloquia Do- 
mini privato suo judicio interpretentur, eorumque sensum 
pervertant, atque ita in maximos elabantur errores. Quas 
societates suorum Decessorum exempla aemulans recol. meiii. 
Gregorius XVI, in cujus locum meritis licet imparibus suf- 
fecti sumus, suis Apostolicis Litteris reprobavit (2), et Nos 

(1) Clemens XII. Const. In emtnenii, Bened. XIV. Conslil. /’rorf- 
dat, Pius VII. Kcclctiam a Jesu Chruto, Leo XII. Consi. Quo graviora. 

(2) Grcjjor. XVI. In Litteris Kiicvclicis ad omnes Ejiiscopos, *iua- 
Tuin initium Inter praecipuas machinationes. 

O # 


Digitized by Googie 



X 

pariter damnatas esse volumus. Huc spectat horrendum^ 
ac Tcl ipsi naturali rationi$ lumini maxime repugnans do 
cujuslibct religionis indifferentia systema, quo isti veterato- 
res, omni virtutis et vitii, veritatis et erroris, honestatis et 
turpitudinis sublato discrimine, homines in cujusvis religionis 
cultu aeternam salutem assequi posse comminiscuntur, perinde 
ac si ulla umquara esse posset participatio justitiae cum ini- 
quitate, aut societas luci ad tenebras, et conventio Christi 
ad Belial. Huc spectat foedissima contra sacrum clericorum 
caelibatum conspiratio, quae a nonnullis etiam, proh dolor ! 
ecclesiasticis viris fovetur, qui propriae dignitatis misere 
obliti, se voluptatum blanditiis et illecebris vinci et deli- 
niri patiuntur ; huc perversa in philosophicis praesertim 
disciplinis docoudi ratio, quae improvidam juventutem mi- 
serandum in modum decipit, corrumpit, cique fcl draco- 
nis in calice Babylonis propinat; huc infanda, ac vel ipsi 
naturali juri maxime adversa do Communismo, uti vocant, 
doctrina, qua semel admissa, omnium jura, res, proprieta- 
tes, ac vel ipsa humana societas funditus everterentur; huc 
tenebricosissimae eorum insidiae, qui in vestitu ovium, cum 
intus sint lupi rapaces, mentita ac fraudulenta purioris pie- 
tatis, et severioris virtutis, ac disciplinae specie humilitor 
irrepunt, blande capiunt, mollitor ligant, latenter occidunt, 
hominesque ab omni religionis cultu absterrent, et domi- 
nicas oves mactant atque discerpunt. Huc denique, ut ce- 
tera, quae Vobis apprime nota ac perspecta sunt, omitta- 
mus, teterrima tot undique volantium, et peccare docentinm 
voluminum ac libellorum contagio, qui apte compositi, ac 
fallaciae et artificii pleni, immnnibusque sumptibus per omnia 
loca in ebristianae plebis interitum dissipati, pestiferas do- 
ctrinas ubique disseminant, incautorum putissimum mentes 
animosque depravant, et maxima religioni inferunt detri- 
menta. Kx hac undique serpentium errorum colluvie, atque 
elVrrnata cogitandi , loquendi , scribendiquo licentia mores 
in deterius prolapsi, sanctissima Christi spreta religio. 

divini cultus improbata majestas, hujus Apostolicae Sedis 
divexata potestas, Eccicsiao oppugnata atque in turpem 
servitutem redacta auctoritas, Episcoporum jura concul- 
cata, matrimonii sanctitas violata, cujusquc potestatis re- 
gimen labefactatum, ac tot alia tum cbrislianae, tum civi- 
lis roipublicac damna, quae communibus lacrimis una Yo- 
biscum flere cogimur. Venerabiles Fratres. 

In tanta igitur religionis, rerum ac temporum vicis* 
situdino de Universi Dominici gregis salute Nobis divi- 
nitus commissa vehementer solliciti pro Apostolici Nostri 
ministerii ofiicio nihil certe inausum, nihilquc intentatum 
relinquemus, quo cunctae christianac familiae bono totis vi- 
ribus consulamus. Verum praeclaram quoque vestram pieta- 
tem, virtutem, prudentiam summopere in Domino excitamus, 
Tcnerabilcs Fratres, ut caelesti ope freti una Nobiscum Dei 
ej usque Sanctae Ecclesiae causam pro loco, quem tenetis 
pro dignitate, qua insigniti estis, impavide defendatis. Vobis 
acriter pugnandum esse intelligitis, cum minime ignoretis 
quibus quantisque intemerata Christi Jesu Sponsa vulneri- 
bus alflciatur, quantoque acerrimorum hostium impetu di- 
vexetur. Atque in primis optime noscitis, vestri muneris 
esse catholicam fidem episcopali robore tueri, defendere, ac 
summa cura vigilare, ut grex Vobis commissus in ea sta- 
bilis et immotus persistat, quam nisi quisque integram., invio~ 
latamque servaverit, absque dubio in aeternum peribit (I). In 
hane igitur Gdcm tuendam, atque servandam pro pastorali 
vestra sollicitudine diligenter incumbite, neque umquam de- 
sinite omnes in ea instruere, confirmare nutantes, contra- 
dicentes arguere, infirmos in Gde corroborare, nihil umquam 
omnino dissimulantes ac ferentes, quod ejusdem fidei puri- 
tatem vel minimum violare posse videatur. Neque minori 
animi iirinilate in omnibus fovete unionem cum Catholica 
Ecclesia, extra quam nulla est salus, et obedientiam erga 

(0 Kii Symbolo Quicumgue. 

hnnc Potri Galhcdram, cui tamquam firmissimo fundamento 
tota sanctissimae nostrae religionis moles innititur. Pari vero 
constantia sanctissimas Ecclesiae leges custodiendas curate, 
quibus profecto virtus, religio, pietas summopere vigent et 
florent. Cum autem magna sit pietas prodere latebras impiorum 
ft ipsum in eis, cui serviunt, diafjolum debellare (1), illud obse- 
crantes monemus, ut omni ope et opera multiformes inimi- 
corum hominum insidias, fallacias, errores, fraudes, machi- 
nationes tidoU populo detegere, cumque a pestiferis libris 
diligenter avertere, atque assidue exhortari velitis, ut im- 
piorum sectas, et societates fugiens, tamquam a facie colubri, 
ea omnia studiosissime devitet, quae fidei, religionis, mo- 
rumque integritati adversantur. Qua de re numquam omnino 
sil, ut cessetis praedicare Evangelium, quo ebristiana plebs 
magis in dies sanctissimis ciiristianae legis praeceptionibus 
crudita crescat in scientia Dei, declinet a malo et faciat 
bonum, atque ambulet in viis Domini. Et quoniam nostis 
Vos pro Christo legatione fungi, qui se mitem et humi- 
lem corde est professus, quique non venit vocare justos, sed 
peccatores, reliqucns nobis exemplum, ut sequamur vesti- 
gia ejus; quos in mandatis Domini delinquentes, atque a 
veritatis et justitiae semita aberrantes inveneritis, haud omit- 
tite cos in spiritu lenitatis et mansuetudinis paloruis moni- 
lis, et consiliis corripere atque arguere, obsecrare, incre- 
pare in omni bonitate, patientia et doctrina, cum saepe 
plus erga corrigendos agat benevolentia, quam austeritas, plus 
exhortatio, quam comminatio, plus caritas, quam potestas (2). 

Illud etiam totis viribus praestare contendite. Venerabiles 
Fratres, ut fideles caritatem sectentur, pacem inquirant, et 
quae caritatis et pacis sunt sedulo exequanlur, quo cunctis 
dissensionibus, inimicitiis, aemulationibus, simultatibus pe- 
nitus extiiiciis omnes se mutua caritate diligant, atque in 

(0 S. I.po Sorm. VIII r.np. I. 

(.!) Cuiuil. Trideii. Si»>. XllI. Cap. I. dc R.foruial. 

codein sensu, in eadem sententia perfecti sint, et idem 
unanimes sentiant, idem dicant, idem sapiant in Christo 
Jesu Domino Nostro. Debitam erga Principes, et potestates 
ubedientiam ac subjectionem cbrisliano populo inculcare sa- 
tagite, edocentes juxta Apostoli monitum (1) non esse po- 
testatem nisi a Deo, cosque Dei ordinationi resistere, adeo- 
que sibi damnationem acquirere, qui potestati resistunt, 
atque iccirco praeceptum potestati ipsi obediendi a nemine 
umquam citra piaculum posse violari, nisi forte aliquid im- 
peretur, quod Dei ct Ecclesiae legibus adversetur. 

Verum cum nihtl sit, quod alios magis ad pietatem, et 
Dei cultum assidue instruat^ quam eorum vita et exemplum^ 
qui se divino ministerio dedicarunt (2) , et cujusmodi sunt 
Sacerdotes, ejusmodi plerumque esse soleat ct populus, pro 
vestra singulari sapientia perspicitis. Venerabiles Fratres , 
summa cura ct studio Vobis esse elaborandum, vt in Clero 
morum gravitas, vitae integritas, sanctitas, atque doctrina 
eluceat , ct ecclesiastica disciplina ex Sacrorum Canonum 
praescripto diligentissime servetur , et ubi collapsa fuerit, 
in pristinum splendorem restituatur. Quapropter , vcluti 
praeclare scitis, Vobis summopere cavendum, ne cuipiam, 
juxta Apostoli praeceptum, cito pianus imponatis, sed eos 
tantum sacris initietis ordinibus , ac sanctis tractandis ad- 
moveatis mysteriis, qui accurate exquisiteque explorati, ac 
virtutum omnium ornatu ct sapientiae laude spectati, ve- 
stris dioecesibus usui et ornamento esse possint, atque ab 
iis omnibus declinantes, quae Clericis vetita, ct attendentes 
lectioni, exhortationi, doctrinae, exemplum sint fidelium in 
verbo, in conversatione, in caritate, in fide, in castitate (3) , 
cunctisque alferant venerationem, ct populum ad christianac 
religionis institutionem lingant, excitent, atque innamment, 
Melius enim profecto est, ut sapientissime monet iuimorta- 

(1) Ad Roman. XIII. I. 3. 

(2) Conril. Trid. Sess. XXII. Cap. I. de Reform. 

(.V) Ad Timolh. 4. <2. 

lis memoriae Benedictus XIV Decessor Noster , pauciores 
habere ministros, sed probos, sed idoneos atque utiles, quam 
plures qui in aedificationem Corporis Christi, quod est Ecclesia, 
nequidquam sint valituri (1). Neque vero ignoratis, majori di- 
ligentia Vobis in illorum praecipue mores, et scientiam esse 
inquirendam, quibus animarum cura et regimen committi- 
tur, ut ipsi tamquam fideles multiformis gratiae Dei dispen- 
satores plebem sibi concreditam sacramentorum administra- 
tione, divini verbi praedicatione ac bonorum operum exem- 
plo continenter pascere, juvare, camque ad omnia religio- 
nis instituta, ac documenta informare, atque ad salutis se- 
mitam perducere studeant. Intelligitis nimirum Paroebis of- 
ficii sui ignaris, vel negligcnlibus, continuo et populorum 
mores prolabi , et chrislianam laxari disciplinam , et reli- 
gionis cultum exsolvi atque convelli, ac vitia omnia et cor- 
ruptelas in^^Ecclesiam facile invehi. Ne autem Dei sermo, qui 
vicus, et efficaT, et penetrabilior omni gladio ancipiti (2) ad 
animarum salutem est institutus, ministrorum vitio infru- 
ctuosus evadat, ejusdem divini verbi praeconibus inculcare, 
praecipere numquam desinite. Venerabiles Fratres, ut gra- 
vissimum sui muneris officium animo reputantes , evange- 
licum ministerium non in persuasibilibus humanae sapien- 
tiae verbis, non in profano inanis et ambitiosae eloquen- 
tiae apparatu et lenocinio , sed in ostensione spiritus et 
virtutis religiosissime exerceant, ut recte tractantes verbum 
veritatis, et non semetipsos, sed Christum Crucifixum prae- 
dicantes, sanctissimae nostrae religionis dogmata, praecepta 
juxta catholicae Ecclesiae et Patrum doctrinam gravi ac 
splendido orationis genere populis clare aperteque annun- 
cient , peculiaria singulorum officia accurate explicent , 
omnesque a flagitiis deterreant, ad pietatem inllamment , 
quo fideles Dei verbo salubriter imbuti atque refecti 

(I) Bonrd. XIV. in Kpis. Knrycl. ad omnes Episropos. cujus ini- 
tium ,, Lbi primum. 

(i) Ad llcbr. i. V. U. 

vilia omnia dedincnl , virtutes sectentur, atque ita ae- 
ternas poenas evadere, et caelestem gloriam consequi va- 
leant. Universos ecclesiasticos viros pro pastorali vestra 
sollicitudine et prudentia assidue monete, excitate, ut serio 
cogitantes ministerium quod acceperunt in Domino, omnes 
proprii muneris partes diligentissime impleant, domus Dei 
decorem summopere diligant, atque intimo pietatis sensu 
sine intermissione instent obsecrationibus et precibus, et 
Canonicas horas ex Ecclesiae praecepto persolvant, quo et 
divina sibi auxilia ad gravissima officii sui munera obeunda 
impetrare, et Deum christiano populo placatum ac propi- 
tium reddere possint. 

Cum autem. Venerabiles Fratres, vestram sapien- 
tiam minime fugiat, idoneos Ecclesiae ministros nonnisi cx 
optime institutis clericis fieri posse , magnamque vim in 
recta horum institutione ad reliquum vitae cursum ines- 
se, pergite omnes episcopalis vestri zeli nervos in id po- 
tissimum intendere, ut adolescentes clerici vel a teneris an- 
nis tum ad pietatem solidamque virtutem, tum ad litteras 
severioresque disciplinas, praesertim sacras, rite informentur. 
Quare vobis nihil antiquius, nihil potius esse debet, quam 
omni opera, sollertia , industria clericorum Seminaria cx 
Tridentinorum Patrum praescripto (1) instituere, si non- 
dum existunt, atque instituta, si opus fuerit, amplificare, 
caque optimis moderatoribus et magistris instruere, ac in- 
tentissimo studio continenter «advigilare, ut inibi juniores 
clerici in timore Domini, et ecclesiastica disciplina sancte 
religioseque educentur, et sacris potissimum scientiis juxta 
catholicam doctrinam ab omni prorsus cuj usque erroris pe- 
riculo alienis, et Ecclesiae traditionibus, et sanctorum Pa- 
trum scriptis, sacrisque caeremoniis, ritibus sedulo, ac pe- 
nitus excolantur, quo habere possitis navos atque indu- 
strios operarios, qui ecclesiastico spiritu praediti, ac studiis 


(i) Condi. Triii. ScfS. Will C.ip- iS <lc Reform. 

rccJft institati valcanl in tempore dominicum aprum diligen- 
ter excolere, ac strenue proeliari proelia Domini. Porro 
cnm Vohis compertum sit ad ecclesiastici ordinis dignitatem, 
et sanctimoniam retinendam et conservandam pium spiri- 
tualium exercitiorum institutdm vel maxime conducere, pro 
episcopali vestro zelo tam salutare opus urgere, omnesque 
in sortem Domini vocatos monere, hortari ne intermittatis, 
ut saepe in opportunum aliquem locum iisdem peragendis 
exercitiis secedant, qUo, exterioribus curis sepositis, ac vehe- 
menliori studio aeternarnm divinarumqUe rerum meditationi 
vacantes, et contractas de mundano pUlvcrc sordes deter- 
gere, et ecclesiasticum spiritum renovare possint, atque ex^ 
poliantes Veterem hominem cnm actibus suis, novum induant, 
qui creatus est in justitia et sanctitate. Neque Vos pigeat 
si in Cleri institutione et discipliiiif paulo diutius immorati 
sumus. Etenim minime ignoratis multos exislcrc, qui erro- 
rum varietatem, inconstantiam, mutiibilitatcmquc pertaesi , 
ac sanctissimam nostram religionem profitendi necessitatem 
sentientes, ad ipsius religionis doctrinam, praecepta instituta 
eo facilius, Deo bene juvanto, amplectenda colenda addu- 
centur, quo majori Clerum pietatis, integritatis, sapientiae 
laude, ac virtutum omnium exemplo, et splendore ceteris 
antecellere conspexerint. 

Ceterum, Fratres Carissimi, non dubitamus, quin Vos 
omnes ardenti erga Deum et homines caritate incensi, sum- 
mo in Ecclesiam amore inflammati , angelicis pene virtu- 
tibus instructi, episcopali fortitudine, prudentia muniti, uno 
eodemque sanctae voluntatis desiderio animati, Apostolorum 
vestigia sectantes, et Christum Jesum Pastorum omnium exem- 
plar, pro quo legatione fungimini, imitantes, quemadmo- 
dum decet Episcopos, concordissimis studiis facti forma gre- 
gis ex animo, sanctitatis vestrae splendore Clerum popu- 
lumquc fidelem illuminantes, atque induti viscera misericor- 
diae ct condolentes iis qui ignorant et errant, devias ac pe- 
reuntes oves evangelici Pastoris exemplo amanter quaerere. 

persequi ac paterno alTeclu vestris humeris imponere, ;ul 
ovilo reducere, ac nullis neque curis, neque consiliis, ne- 
que laboribus parcere umqunm velitis, quo omnia pastoralis 
muneris odicia reIi<;iosissime obire, ac omnes dilectas No- 
bis oves pretiosissimo Christi sanguine redemptas^ et cu- 
rae vestrae commissas a rapacium luporum rabie, impe- 
tu, insidiis defendere, casque ab venenatis pascuis arce- 
re, ad salutaria propellere , et qua opere , qua verbo , 
qua exemplo ad aeternae salutis portum deducere va- 
leatis. In majori igitur Dei et Ecclesiae gloria procuran- 
da viriliter agite. Venerabiles Fratres, et omni alacritate, 
sollicitudine, vigilantia in hoc simul elaborate, ut omnibus 
erroribus penitus depulsis, vitiisque radicitus evulsis, fides, 
religio, pictas, virtus majora in dies ubique incrementa su- 
scipiant, cunctique fideles abjicientes opera tenebrarum, si- 
cut filii lucis ambulent digne Deo per omnia placentes, et 
in omni opere bono fructificantes. Atque inter maximas an- 
gustias, difficultates, pericula, quae a gravissimo episcopali 
vestro ministerio hisce praesertim temporibus abesse non 
possunt, nolite umquam terreri, sed confortamini in Do- 
mino, et in potentia virtutis Ejus, qui nos in congressione 
nominis sui constitutos desuper speclariSj volentes coinprohntj 
adjuvat dimicantes, vincentes coronat (1). Cum autem Nobis 
nihil gratius, nihil jucundius, nihil optabilins quam Vos 
omnes, quos diligimus in visceribus Christi .b sn, omni af- 
fectu, consilio, opera juvare, atque una Vobiscum in Dei 
gloriam et catholicam fidem tuendam, propagandam toto pe- 
ctore incumbere, et animas salvas facere, pro quibus vitam 
ipsam, si opus fuerit, profundere parati sumus, venite. Fra- 
tres, obtestamur et obsecramus, venite magno animo, ma- 
gnaque fiducia ad hanc Beatissimi Apostolorum Principis 
Sedem, Catholicae unitatis centrum, atque Episcopatus api- 
cem, unde ipse Episcopatus, ac tota ejusdem nominis au- 

(<) S. Cyprian. Epist. 77. ad Nemesianum et celeros marhres. 

ctoritas cmcrsU, venite ad Nos quotiescumque Nostrae, et 
ejusdem Sedis auctoritatis ope, auxilio, praesidio Vos in- 
digere noveritis. 

In eam porro spem erigimur fore, ut Carissimi in 
Christo Filii Nostri A'iri Principes pro eorum pietate et re- 
ligione in memoriam revocantes regiam jmtestalcm sibi non 
solum ad mundi regimen, sed maxime ad Ecclesiae praesi- 
dium esse collatam (1), et Nos cum Ecclesiae causam tum 
eorum regni agere, et salutis, ut provinciarum suarum quieto 
jure potiantur (2), communibus nostris votis, consiliis, stu- 
diis sua ope et auctoritate faveant, atque ipsius Ecclesiae 
libertatem incolumitatemque defendant, ut et Christi dextera 
eorum defendatur imperium (3). 

Quae omnia ut prospere, feliciterque ex sententia suc- 
cedant, adeamus cum fiducia. Venerabiles Fratres, ad thro- 
num gratiae, atque unanimes in humilitate cordis nostri Pa- 
trem misericordiarum, el Deum totius consolationis enixis 
precibus sine intermissione obsecremus, ut per merita Uni- 
geniti Filii Sui infirmitatem nostram omnium caelestium cha- 
rismatum copia cumulare dignetur, atque omnipotenti sua 
virtute expugnet impugnantes nos, el ubique augeat fidem, 
pietatem, devotionem, pacem, quo Ecclesia sua sancta, omni- 
bus advcrsitatiliiis et erroribus penitus sublatis, optatissima 
tranquillitate fruatur, ac fiat unum ovile, et unus pastor. 
Ut autem clementissimiis Dominus facilius inclinet aurem 
suam in preces nostras,, et nostris annuat votis, deprecatri- 
cem apud Ipsum semper adhibeamus sanctissimam Dei Geni- 
tricem Iminaculalani Virginem Mariam, quae nostrum omnium 
dulcissima mater, mediatrix, advocata, et spes fidissima ac 
maxima fiducia est, cujus patrocinio nihil apud Deum va- 
lidius, nihil praesenlius. Invocemus quoque Apostolorum 
Principem, cui Christus ipse tradidit claves regni caelorum, 


(1) S. Loo Epist. 156. al. 125. ad Loonom Augustum. 
(l) Idcin F!pisl. 4.1. al. 34. ad Thoodo»iuni. 

(3) Idem ibid. 


